stanford-oval/wikipedia huggingface dataset:
Nora Roberts
Biografia

Eleanor Marie Robertson syntyi Silver Springissa, Marylandissa, perheen ainoaksi tyttäreksi ja kuopukseksi. Hänen koko perheensä oli innokkaita lukijoita, joten kirjat olivat alusta asti tärkeä osa Robertsin elämää. Vaikka Roberts oli aina keksinyt tarinoita päässään, hän ei kirjoittanut tarinoita lainkaan ylös, koulun esseitä lukuun ottamatta. Roberts kävi roomalaiskatolista koulua ja kertoo nunnien iskostaneen häneen kurin tunteen. Toisena lukiovuotenaan, Roberts siirrettiin paikalliseen kouluun, Montgomery Blair High Schooliin, jossa hän tapasi ensimmäisen aviomiehensä, Ronald Aufdem-Brinken. Pari meni naimisiin vanhempiensa vastusteluista huolimatta vuonna 1968 lukiosta valmistumisen jälkeen.
Vasta vihitty aviopari asettui Keedysvilleen Marylandiin. Robertsin aviomies työskenteli isänsä metallialan yrityksessä ennen liittymistään Robertsin vanhempien valoyritykseen. Roberts jäi kotiäidiksi kahdelle pojalleen, Danille ja Jasonille. Kotona ollessaan Roberts vietti paljon aikaa tehden keramiikkatöitä ja ommellen lapsilleen vaatteita. Avioliitto päättyi eroon.
Roberts tapasi toisen aviomiehensä, puuseppä Bruce Wilderin palkattuaan tämän rakentamaan kirjahyllyä. Pari meni naimisiin heinäkuussa 1985. Wilder omistaa ja työskentelee Turn the Page Books -nimisessä kirjakaupassa Boonsborossa, Marylandissa. Robertsit omistivat myös lähellä sijaitsevan historiallisen Boone Hotellin, jota kunnostettiin sen tuhoutuessa tulipalossa helmikuussa 2008. Kolme miljoonaa dollaria maksaneiden kunnostusten jälkeen Inn Boonsboro avattiin 17. helmikuuta 2009.
Roberts uskoo, että uraansa panostava kirjailija tarvitsee itsekuria: ”Kukaan ei palkkaa sinua jos uskot voivasi istua paikallasi ja tarinan laskeutuvan olallesi.”lähde? Tällä hetkellä hän keskittyy yhden romaanin kirjoittamiseen kerrallaan ja kirjoittaa kahdeksan tuntia joka päivä, jopa lomalla ollessaan.lähde?
Roberts tekee suurimman osan taustatutkimuksistaan internetissä, koska hän kammoaa lentämistä.lähde? Siitä huolimatta Robertsilla on omaisuutta Claren kreivikunnassa Irlannissa ja hän vierailee maassa säännöllisesti. Osa hänen romaaneistaan sijoittuukin Ardmoreen, Waterfordin kreivikuntaan.
Kirjailijan ura > Alku

Roberts alkoi kirjoittaa lumimyrskyn aikana helmikuussa 1979 ollessaan myrskyn armoilla kotonaan kahden pienen poikansa kanssa. Roberts sanoo, että metrin korkuisen lumimassan saartamana ei ollut paljonkaan muuta tekemistä. Kirjoittaessaan ideoitaan ylös ensimmäisen kerran, Roberts rakastui kirjoittamiseen ja tuotti pian kuusi luonnosta. Hän lähetti luonnoksensa Harlequin-kustantamolle, mutta tuottajat torjuivat hänen ideansa.
Kirjailijan ura > Salanimet > Nora Roberts

Vuonna 1980, uusi kustantaja, Silhouette books, alkoi kerätä hylättyjä kirjoituksia monilta amerikkalaisilta kirjailijoilta, jotka Harlequin oli torjunut. Silhouette piti Robertsin romaaneista ja ensimmäinen romaani, Täysverinen irlantilainen (Irish Thoroughbred) julkaistiin vuonna 1981. Roberts käytti salanimeä Nora Roberts, lyhennettyä muotoa omasta syntymänimestään Eleanor Marie Robertson, koska oletti kaikilla kirjailijoilla olevan oma kirjailijanimensä.
Vuosina 1982–1984 Roberts kirjoitti 23 romaania Silhouettelle. Romaanit julkaistiin useiden Silhouetten nimikkeiden alla: Silhouetten sensaatio, Silhouetten erikoispainos ja Silhouetten toive sekä Silhoutten kiinnostavin. Suuresta kirjamäärästä huolimatta Roberts alkoi menestyä vasta vuonna 1985, jolloin hän julkaisi kirjan Kasinon kultatukka (Playing the Odds), ensimmäisen MacGregor-sarjan romaanin. Kirjasta tuli välittömästi bestseller.
Roberts vaikutti osaltaan siihen, että romanttinen kirjallisuus tunkeutui ulos ahtaista neitseellisten, 18-vuotiaiden sankarittarien ja pinnallisten miesten kuvausten karsinoista. Robertsin sankarittaret olivat paljon vähemmän passiivisia. Hänen romaaninsa sisälsivät myös syvempiä henkilöhahmoja, koska ”kirjat kertovat kahdesta ihmisestä ja lukijoiden pitäisi päästä heidän päidensä sekä sydämiensä sisälle”. Romantiikan kirjoittamiseen käytetyt vuodet auttoivat Robertsia luomaan realistisia hahmoja, Romantiikan kategorian lyhyt sivumäärä pakotti kirjailijat luomaan ”pelkistettyjä” hahmoja ”nopeasti ja selvästi lyhyessä ajassa”. Vuonna 1987 Roberts alkoi kirjoittaa kirjoja Bantamille. Viisi vuotta myöhemmin hän vaihtoi Putnamiin kirjoittaakseen sekä kovakantisia että paperikantisia kirjoja. Roberts nousi kovakantisten bestsellerlistalle neljännellä kovakantisella julkaisullaan, vuoden 1996 kirjalla Perintönä maa ja taivas (Montana Sky). Vaikka kirja oli suosittu, Roberts jatkoi pokkareiden julkaisua.
Moni Robertsin kirjoista käsittelee laajasti perheen teemaa. Roberts uskoo, että perhe on tärkeä osa hänen elämäänsä ja kehittymistään,lähde? mistä syystä perhe on tärkeä osa hänen kirjoituksiaan.
Kirjailijan ura > Salanimet > J.D. Robb

Roberts oli jo kauan halunnut kirjoittaa romanttisia mysteerinovelleja Mary Stewartin mukaisesti, mutta agenttinsa vaatimuksesta Roberts pysytteli klassisessa romantiikassa. Hänen vaihdettuaan Putnamiin vuonna 1992, kustannusyhtiö tajusi pian, etteivät he pysyneet Robertsin runsaan tuotannon vauhdissa. He ehdottivat, että Roberts loisi toisen salanimen, jotta yhtiö pystyisi julkaisemaan enemmän tämän kirjoja. Robertsin agentti, Amy Berkover, vakuutti kustantajat antamaan Robertsin kirjoittaa romanttisia mysteerinovelleja toisen nimen alla. Robertsin ensimmäinen novelli salanimellä J.D. Robb julkaistiin vuonna 1995. Nimikirjaimet ”J.D.” Roberts otti pojiltaan Jasonilta ja Danilta ja lyhensi nimen ”Roberts” muotoon ”Robb”. Aluksi Roberts aikoi käyttää salanimeä D.J. MacGregor, mutta tajusi juuri ennen julkaisua, että toinen kirjailija käytti jo kyseistä nimeä.
J.D. Robbin nimellä Roberts on julkaissut sarjan futuristisia sci-fi- ja poliisikirjoja. In Death -sarjassa päähenkilöt ovat NYPSD:in etsivä Eve Dallasin ja hänen miehensä Roarken, ja ne sijoittuvat 2100-luvun puolivälin New York Cityyn. Kun In Death -sarja alkoi, Roberts tai hänen kustantajansa eivät antaneet olettaa Robertsin olevan kirjojen takana. He toivoivat sarjan menestyvän omalla hienoudellaan ja rakentavan oman menestyksensä. Sarja menestyikin, ja lukijoiden saadessa selville, että Roberts oli kirjoittanut kirjat nimellä Robb, siitä muodostui hälinää.
Kirjailijan ura > Salanimet > Muut salanimet

Roberts kirjoitti eräälle lehdelle tarinan nimeltä ”Melodies of Love” salanimellä Jill March. Roberts on esiintynyt myös nimellä Sara Hardesty. Kun Syntynyt -sarja (Born in series) julkaistiin Britanniassa, kirjojen kansissa esiintyi nimi Sara Hardesty nimen Nora Roberts sijaan. Roberts on kuitenkin vaihtanut sittemmin kustantajaansa.
Tuotantoa

Valkea silkkiliina (Sacred Sins) 1988
Puhelintyttömurhat (Brazen Virtue) 1989
Suloinen kosto (Sweet Revenge) 1990
Polttava jää (Hot Ice) 1990
Julkinen salaisuus (Public Secrets) 1991
Aidot valheet (Genuine Lies) 1992
Syntinen viattomuus (Carnal Innocence) 1993
Jumalainen pahuus (Divine Evil) 1993
Totuuden harhat (Honest Illusions) 1994
Angelan kosto (Private Scandals) 1994
Kätketyt kalleudet (Hidden Riches) 1995
Rehellinen Petos (True Betrayals) 1996
Perintönä maa ja taivas (Montana Sky) 1996
Vaarallinen turvapaikka (Sanctuary) 1997
Firenzen tumma nainen (Homeport) 1998
Angeliquen kirous (The Reef) 2000
Rakkauden kuu.  (Carolina Moon, 2000)  Suomentanut Anna Salo. Helsinki:  Gummerus, 2001.  ISBN 951-20-5892-8
Tähtien virta.  (River's End, 1999)  Suomentanut Anna Salo. Helsinki:  Gummerus, 2001.  ISBN 951-20-5805-7
Huumaavan tuoksun huvila.  (The Villa, 2001)  Suomentanut Anna Salo. Helsinki:  Gummerus, 2002.  ISBN 951-20-6144-9
Kohtalo kuljettaa.  (Three Fates, 2002)  Suomentanut Anna Salo. Helsinki:  Gummerus, 2002.  ISBN 951-20-6255-0
Sydänyö.  (Midnight Bayou, 2001)  Suomentanut Anna Salo. Helsinki:  Gummerus, 2003.  ISBN 951-20-6309-3
Menneisyyden vangit.  (Birthright, 2003)  Suomentanut Anna Salo. Helsinki:  Gummerus, 2004.  ISBN 951-20-6445-6
Revontulet.  (Northern Lights, 2004)  Suomentanut Anna Salo. Helsinki:  Gummerus, 2005.  ISBN 951-20-6780-3
Savuhuntu.  (Blue Smoke, 2005)  Suomentanut Anna Salo. Helsinki:  Gummerus, 2007.  ISBN 9789512075539
Enkelten putous.  (Angels Fall, 2006)  Suomentanut Anna Salo. Helsinki:  Gummerus, 2008.  ISBN 978-951-20-7374-0
Keskipäivän polte.  (High Noon, 2007)  Suomentanut Anna Salo. Helsinki:  Gummerus, 2009.  ISBN 978-951-20-8021-2
Pedon yö.  (Black Hills, 2009)  Suomentanut Paula Herranen. Helsinki:  Gummerus, 2011.  ISBN 978-951-20-8132-5
Valkokankaan varjot.  (Tribute, 2008)  Suomentanut Satu Leveelahti. Helsinki:  Gummerus, 2012.  ISBN 978-951-20-8411-1
Tulen sylissä.  (Chasing Fire, 2011)  Suomentanut Päivi Pouttu-Delière. Helsinki:  Gummerus, 2013.  ISBN 978-951-20-8812-6
Etsijät.  (The Search, 2010)  Suomentanut Heli Naski. Helsinki:  Gummerus, 2014.  ISBN 978-951-20-9571-1
Keräilijä.  (The Collector, 2014)  Suomentanut Satu Leveelahti. Helsinki:  Gummerus, 2015.  ISBN 978-951-20-9971-9
Haaveiden ranta.  (Whiskey Beach, 2013)  Suomentanut Satu Leveelahti. Helsinki:  Gummerus, 2016.  ISBN 978-951-24-0173-4
Valehtelija.  (The Liar, 2015)  Suomentanut Päivi Pouttu-Delière. Helsinki:  Gummerus, 2016.  ISBN 978-951-24-0214-4
Pakkomielle.  (The Obsession, 2016)  Suomentanut Satu Leveelahti. Helsinki:  Gummerus, 2017.  ISBN 978-951-24-0598-5
Kotiinpalaaja.  (Come Sundown, 2017)  Suomentanut Maija van de Pavert. Helsinki:  Gummerus, 2018.  ISBN 978-951-24-0924-2
Turvapaikka.  (Shelter in Place, 2018)  Suomentanut Päivi Pouttu-Delière. Helsinki:  Gummerus, 2019.  ISBN 978-951-24-1323-2
Valheiden virta (Under Currents, 2019). Suomentanut Maija van de Pavert. Helsinki:Gummerus, 2020. ISBN 978-951-24-1767-4
Tuotantoa > Irish Hearts -trilogia

Täysverinen irlantilainen (Irish Thoroughbred, 1981)
Nainen kuin tulta (Irish Rose, 1981)
Hehkuvasieluinen nainen 2013 (Irish Rebel, 1981)
Tuotantoa > Syntynyt-trilogia

Tulesta syntynyt (Born in Fire) 1999
Jäästä syntynyt (Born in Ice) 2000
Häpeästä syntynyt (Born in Shame) 2000
Tuotantoa > Meritrilogia

Aaltojen armoilla (Sea Swept) 2003
Nousuvesi (Rising Tides) 2003
Kotisatama (Inner Harbor) 2004
Sininen lahti (Chesapeake Blue) 2005
Tuotantoa > Puutarha-trilogia

Sininen daalia (Blue Dahlia) 2006
Musta ruusu (Black Rose) 2006
Punainen lilja (Red Lily) 2007
Tuotantoa > Fantasia-trilogia

Morriganin risti.  ((Morrigan’s cross, 2006.) Suomentanut Anna Salo)  Gummerus, 2007.  ISBN 978-951-20-7561-4
Jumalten tanssi.  ((Dance of the Gods, 2006.) Suomentanut Anna Salo)  Gummerus, 2008.  ISBN 978-951-20-7562-1
Hiljaisuuden laakso.  ((Valley of Silence, 2006.) Suomentanut Anna Salo)  Gummerus, 2008.  ISBN 978-951-20-7563-8
Tuotantoa > Tähtitrilogia Mithra

Salaperäinen tähti (Hidden Star) 2008
Vangittu tähti (Captive Star) 2008
Salattu tähti (Secret Star) 2008
Tuotantoa > Unelmatrilogia

Kaukainen unelma (Daring to Dream) 2009
Unelmien voima (Holding the Dream) 2009
Unelmien aika (Finding the Dream) 2010
Tuotantoa > Morsiussarja

Jotain uutta (Vision in White) 2010
Jotain vanhaa(Bed of Roses) 2010
Jotain lainattua (Savor the Moment) 2011
Jotain sinistä (Happy Ever After) 2011
Tuotantoa > Boonsboron majatalo -sarja

Avaimet onneen 2012 (The Next Always 2012)
Rakkauden kynnyksellä 2013 (The Last Boyfriend 2012)
Ovi sydämeen 2014 (The Perfect Hope 2012)
Tuotantoa > O’Dwyerin serkut -trilogia

Varjojen ratsu.  (Dark Witch, 2013)  Suomentanut Päivi Pouttu-Delière. Helsinki:  Gummerus, 2014.  ISBN 978-951-20-9627-5
Varjojen saalistajat.  (Shadow Spell, 2014)  Suomentanut Paula Takio. Helsinki:  Gummerus, 2015.  ISBN 978-951-20-9628-2
Varjojen vartija.  (Blood Magick, 2014)  Suomentanut Paula Takio. Helsinki:  Gummerus, 2016.  ISBN 978-951-24-0435-3
Tuotantoa > Tähdet-trilogia

Kohtalon tähdet. (Stars of Fortune, 2015). Suom. Paula Takio. Helsinki: Gummerus, 2017. ISBN 978-951-24-0542-8
Huokausten poukama. (Bay of Sighs, 2016). Suom. Paula Takio. Helsinki: Gummerus, 2017. ISBN 978-951-24-0543-5
Lasisaari (Island of glass, 2018) suom. Heli Naski. Helsinki: Gummerus 2018. ISBN 978-951-24-0597-8
Tuotantoa > Valitun aikakirjat -trilogia

Ensimmäinen vuosi.  (Year One, 2017)  Suomentanut Lauri Sallamo ja Heidi Tihveräinen. Helsinki:  Gummerus, 2019.  ISBN 978-951-24-1311-9
Toinen koitos.  (Of Blood & Bone, 2018)  Suomentanut Lauri Sallamo ja Heidi Tihveräinen. Helsinki:  Gummerus, 2019.  ISBN 978-951-24-1322-5
Viimeinen taistelu.  (The Rise of Magicks, 2019)  Suomentanut Lauri Sallamo ja Heidi Tihveräinen. Helsinki:  Gummerus, 2020.  ISBN 978-951-24-1324-9
Kirjoihin pohjautuvat tv-elokuvat

Nora Roberts: Vaarallinen turvapaikka (Nora Roberts' Sanctuary, 2001)
Nora Roberts: Enkelten putous (Nora Roberts' Angels Fall, 2007)
Nora Roberts: Perintönä maa ja taivas (Nora Roberts' Montana Sky, 2007)
Nora Roberts: Rakkauden kuu (Nora Roberts' Carolina Moon, 2007)
Nora Roberts: Savuhuntu (Nora Roberts' Blue Smoke, 2007)
Nora Roberts: Revontulet (Nora Roberts' Northern Lights, 2009)
Nora Roberts: Sydänyö (Nora Roberts' Midnight Bayou, 2009)
Nora Roberts: Keskipäivän polte (Nora Roberts' High Noon, 2009)
Nora Roberts: Kunniavelka (Nora Roberts' Tribute, 2009)
Nora Roberts: Syntinen viattomuus (Nora Roberts' Carnal Innocence, 2011)
Aiheesta muualla

Nora Robertsin viralliset sivut (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  3  VIAF 2  3  WorldCat 
Kansalliset:  Norja 2  Chile  Espanja 2  Ranska  BnF data  Argentiina 2  3  Katalonia 2  Saksa  Italia  Israel  Suomi (KANTO)  Belgia 2  Yhdysvallat  Ruotsi  Latvia  Japani  Tšekki 2  3  Australia 2  3  Kreikka  Korea  Kroatia  Alankomaat  Puola  Portugali 
Tieteilijät:  CiNii 2 
Taiteenala:  MusicBrainz 
Henkilöt:  Deutsche Biographie  DDB  Trove 2  3 
Muut:  Europeana  SNAC  IdRef
Äkäskero

Äkäskero on tunturiselänne Muoniossa Äkäsjärvestä kaakkoon. Sen korkein laki on 528 metriä korkea. Se kuuluu Ylläs–Pallas-tunturiketjuun.
Rotkorakkeli

| Rotkorakkeli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Rakkelit Onychognathus
Laji::  tristramii
Kaksiosainen nimi
 Onychognathus tristramii  (Sclater, 1858) 
Katso myös
   Rotkorakkeli Wikispeciesissä   Rotkorakkeli Commonsissa 
Infobox OKNimi-testi OKIUCN-testi OK: 
Rotkorakkeli (Onychognathus tristramii) on kottaraisten heimoon kuuluva varpuslintu. Laji on saanut tieteellisen nimensä englantilaisen Henry Baker Tristramin mukaan. Suomenkielisen nimen linnulle on keksinyt Seppo Vuolanto.
Koko ja ulkonäkö

Linnun pituus on 24–27 cm, siipien kärkiväli 44–45 cm ja paino 100–140 g. Kottaraista hivenen pitempi ja hoikempi lintu. Koiraan puku on kokomusta lukuun ottamatta oranssin väristä käsisiipeä, joka näkyy vasta linnun lentäessä. Naaras on harmaampi. Silmä on punertava. Seurallinen laji, joka elää pienissä parvissa paitsi pesimäaikaa, jolloin parit pesivät yksittäin. Äänekäs, kuten useimmat kottaraiset, mutta laulu on melko hiljainen ja vaatimaton.
Esiintyminen

Esiintyy sangen pienellä alueella Lähi-idässä, Israelista Arabian niemimaan länsiosiin. Runsastunut ainakin Israelissa. Paikkalintu, mutta pesimäajan ulkopuolella parvet liikkuvat laajalti. Lajin elinalueen koko on 100 000–1 000 000 neliökilometriä ja sen kanta on elinvoimainen. Lajia ei ole tavattu Suomessa.
Elinympäristö

Vuoristojen rotkot ja laaksot, nykyään yhä enenevässä määrin kaupungeissa ja teollisuusalueilla. Vierailee myös kaatopaikoilla.
Lisääntyminen

Pesä sijaitsee rotkon tai kalliojyrkänteen hyllyllä tai kolossa, tai korkean betonirakennuksen kolossa tai ulkonemassa. Se on rakennettu oksista ja risuista, joskus myös tuoreista akaasian oksista, sekä vuorattu karvoilla, höyhenillä ja paperinpaloilla. Turkoosin värisiä munia on 3–5 ja naaras hautoo niitä noin 16 päivää. Molemmat emot huolehtivat poikasista, jotka ovat lentokykyisiä 28-31 päivän ikäisinä. Noin 2 viikkoa tästä ne itsenäistyvät ja muodostavat nuorten lintujen parvia.
Ravinto

Ruokailee tavallisesti parvissa. Syö hedelmiä ja selkärangattomia. Laitumilla kuljeskelevista eläimistä, kuten naudoista, aaseista ja kameleista, se käy poimimassa loisia ja muita ötököitä. Kauriista se tutkii etenkin pään ja peräaukon tienoon.
Äkäsjärvi

| Äkäsjärvi |
| --- | --- |
Valtiot:   Suomi
Paikkakunta:  Muonio
Koordinaatit:  67°49′11″N, 24°07′21″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  Äkäsjoki 
Järvinumero:  67.352.1.001 
Mittaustietoja
Pinnankorkeus:  263,4  m 
Rantaviiva:  49,3114  km 
Pinta-ala:  13,099 km2 
Tilavuus:  0,0391 km3 
 fiÄkäsjärvi 
Äkäsjärvi on järvi Muoniossa. Se sijaitsee Jerisjärven eteläpuolella. Se laskee Äkäsjokea pitkin Muonionjokeen. Sen pinta-ala on 13 neliökilometriä.
Rukajärven Teatteri

Rukajärven Teatteri oli yksi kuudesta  jatkosodan aikaisesta niin sanotusta sotateatterista.
Toiminta

Rukajärven Teatteri (virallisesti Rukajärven Rintamateatteri) perustettiin Lieksassa, jossa sen ensimmäiset harjoitukset myös pidettiin. Se siirtyi sitten Rukajärvelle, Korven Radion yhteyteen, joskin sen näytännöt pidettiin pitkin Rukajärven suunnan rintamaa. Teatterin avajaisnäytäntö oli Syntynyt terve tyttö 11. syyskuuta 1943. Ohjelmistoon kuuluivat  myös Olenko minä tullut haaremiin, Sysmäläinen ja Palvelukseen halutaan. Viimeksi mainitun ohjasi Kerttu Salmi, kolmen muun ohjauksesta vastasi teatterin johtaja Kasse Salminen. Häät saaristossa -näytelmä esitettiin 1944, Simo Hurtta -näytelmästä tehtiin myös radiosovitus. Teatterin näyttelijät esiintyivät myös muuten Korven Radion pienoiskuunnelmissa ja hupailuissa. Teatterin toiminta päättyi lokakuussa 1944, viimeinen näytös oli Lieksassa.
Näyttelijöitä

Rukajärven Teatterin näytelmissä esiintyivät muun muassa:
Olivia Gebhard, Rakel Kokkonen, Annikki Linnala, Aino Mantsas, Salme Markkanen, Ellen Perälä, Essi Pirinen, Kerttu Salmi, Hele Salminen, Sonja Salminen, Ilmi Vaapukka, Saimi Veijalainen
Veikko Forsberg, Sakari Halonen, Juho Hujanen, Aarno Kallio, Tauno Kattainen, Pauli Koivu, Kauko Kokkonen, Voitto Lehtinen, Reino Leppänen, Arvo Leviäinen, Toivo Nousiainen, Kasse Salminen, Tauno Peltomäki, Kalle Taipale, Kale Teuronen
Raúl Ruiz

Raúl Ruiz
Raúl Ruiz (25. heinäkuuta 1941 – 19. elokuuta 2011) oli chileläinen elokuvaohjaaja. Hänen töidensä joukossa on Généalogies d'un crime (1997).
Puerto Monttissa syntynyt Ruiz voitti uransa aikana useita palkintoja, kuten Césarin. Hän oli myös useampaan otteeseen ehdolla Kultaisen palmun saajaksi Cannesin elokuvajuhlilla.
Ruiz lähti maanpakoon Ranskaan sotilasvallankaappauksen jälkeen 1970-luvulla. Hänen nimestään käytetään myös ranskalaistettua muotoa Raoul Ruiz.
Aiheesta muualla

Raúl Ruiz Internet Movie Databasessa. (englanniksi)
Kirjallisuutta

Raúl Ruiz's Cinema of Inquiry. Toim. Ignacio López-Vicuña ja Andreea Marinescu. Wayne State University Press, 2017. ISBN 978-0-8143-4106-3.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Belgia  Yhdysvallat  Ruotsi  Latvia  Tšekki  Australia  Korea  Alankomaat  Puola  Portugali 
Taiteenala:  FID  ULAN 
Henkilöt:  Deutsche Biographie  DDB  Trove  Elonet 
Muut:  IdRef
Zoonoosi

Vesikauhua sairastava koira.
Zoonoosit ovat tartuntatauteja, joiden aiheuttajat voivat siirtyä muista eläimistä ihmisiin ja päinvastoin. Zoonoosien aiheuttajin kuuluu erilaisia bakteereita, viruksia, alkueläimiä, loisia ja muita taudinaiheuttajia kuten prioni. Zoonoosit voivat tarttua suoraan tai välillisesti eläimen ja ihmisen välillä. Välillinen tartunta voi tapahtua esimerkiksi elintarvikkeiden, veden tai hyönteisten välityksellä.
Sana zoonoosi tulee kreikan kielen sanoista "zōon", eläin ja "nosos", tauti.
Tarttumistavasta riippuen on yleistermillä zoonoosi kaksi alamuotoa: antropozoonoosi eli tauti, joka tarttuu ihmisestä eläimeen, ja zooantroponoosi eli tauti, joka tarttuu eläimestä ihmiseen.lähde?
Euroopan ja Suomen yleisin zoonoosi on kampylobakterioosi.
Bakteeriperäisiä zoonooseja

Kampylobakteerin aiheuttama ruokamyrkytys (aiheuttajana Campylobacter fetus / Campylobacter jejuni)
Tularemia eli jänisrutto
Rutto
Räkätauti eli malleus
Leptospiroosi
Q-kuume
Listerioosi
Lymen tauti eli borrelioosi
Punatauti
Salmonella
Yersinioosi (aiheuttajana Yersinia pseudotuberculosis)
Tuberkuloosi
Stafylokokki
Jäykkäkouristus eli tetanus
Virusperäisiä zoonooseja

Arbovirusten aiheuttamat taudit, esimerkiksi puutiaisaivotulehdus eli Kumlingen tauti ja pogostantauti
Hantavirukset
H5N1
Myyräkuume
Suu- ja sorkkatauti
Vesikauhu
COVID-19
Sieniperäisiä zoonooseja

Pälvisilsa, sieni-infektiotauti
Parasiittiperäisiä zoonooseja

Ekinokokkoosi (aiheuttajana ekinokokit, esimerkiksi Echinococcus granulosus -heisimato)
Heisimato (Taenia saginata)
Hevosen heisimato (Anoplocephala perfoliata)
Koiranheisimato (Dipylidium caninum)
Koiran suolinkainen (Toxocara canis)
Kääpiöheisimato (Hymenolepis nana)
Lampaan maksamato (Fasciola hepatica)
Lapamato (Diphyllobothrium latum)
Malaria (Plasmodium-suvun alkueläinten aiheuttama)
Maksamato/Imumato (Clonorchis sinensis)
Moniezia expansa, lampaan, naudan ja vuohen heisimato
Trikinoosi (aiheuttajana trikiini eli Trichinella spiralis)
Toksoplasmoosi
Unitauti eli afrikkalainen trypanosomiaasi (Trypanosoma-suvun alkueläinten aiheuttama)
Kirjallisuutta

H. Krauss, A. Weber, M. Appel, B. Enders, A. v. Graevenitz, H. D. Isenberg, H. G. Schiefer, W. Slenczka, H. Zahner: Zoonoses. Infectious Diseases Transmissible from Animals to Humans. 3rd Edition, 456 pages. ASM Press. American Society for Microbiology, Washington DC., USA. 2003. ISBN 1-55581-236-8
Aiheesta muualla

Wikimedia Commonsissa on kuvia tai muita tiedostoja aiheesta .
Medical Microbiology
Leptospiroosi (Arkistoitu – Internet Archive)
Zoonoosikeskus
Elina Rouhiainen

| Elina Rouhiainen> Henkilötiedot |
| --- | --- |
Syntynyt: 25.3.1988 Vantaa
Kirjailija
Äidinkieli: suomi
Tuotannon kieli: suomi
Tyylilajit:  Fantasiakirjallisuus
Aiheesta muualla
Kotisivut
Löydä lisää kirjailijoitaKirjallisuuden teemasivulta
Elina Rouhiainen (s. 25. maaliskuuta 1988 Vantaa) on suomalainen lasten- ja nuortenkirjailija, joka tunnetaan erityisesti kirjasarjoistaan Susiraja ja Väki. Hän on kuvaillut kirjallisuuttaan nuorille suunnatuksi spekulatiiviseksi fiktioksi, paranormaaliksi romantiikaksi tai urbaaniksi fantasiaksi.
Elämä

Rouhiainen syntyi Vantaalla vuonna 1988. Hänen vanhempansa erosivat hänen ollessaan 7-vuotias. Tämän jälkeen hän asui äitinsä ja siskonsa kanssa. Hänen äitinsä työskenteli siivoojana ja hänen isänsä joutui työttömäksi, minkä vuoksi perheellä oli taloudellisesti tiukkaa. Rouhiainen harrasti muodostelmaluistelua kilpatasolla, mikä oli perheelle suuri taloudellinen panostus. Rouhiainen lopetti luistelun 18-vuotiaana.
Rouhiainen valmistui ylioppilaaksi Kallion ilmaisutaidon lukiosta 2007. Lukion jälkeen hän aloitti opinnot Jyväskylän yliopiston liikuntatieteellisessä tiedekunnassa toivoen mahdollisuutta hyödyntää taustaansa kilpaluistelijana. Hän huomasi kuitenkin pian, ettei opiskelupaikka ollut hänelle sopiva. Opintoihin liittyvää epävarmuuttaan hän purki lukemalla yhdysvaltalaista fantasiakirjallisuutta vampyyreista ja ihmissusista.
Syksyllä 2009 Rouhiainen aloitti sosiologian opinnot Helsingin yliopistossa ja kirjoittamisen perusopinnot Jyväskylän yliopiston avoimessa yliopistossa. Saman vuoden lopulla hän alkoi työstää ensimmäistä romaaniaan. Syksyn 2010 hän vietti vaihto-opiskelijana Dublinin Trinity Collegessa, minkä jälkeen hän tarjosi käsikirjoitusta kustantamoon ja solmi siitä Tammen kanssa kustannussopimuksen.
Rouhianen valmistui valtiotieteiden maisteriksi keväällä 2017. Hänen pro gradu -tutkielmansa käsitteli sukupuolikäsitystä transihmisistä kertovissa henkilökuvissa. Valmistumisensa jälkeen hän on työskennellyt täysipäiväisenä kirjailijana.